Държавен вестник, бр. 31, 2017 г., стр. 15

БРОЙ  31	
Д Ъ Р Ж А В Е Н  В Е С Т Н И К 	
СТР.  15  
висши училища, представят удостоверителен 
документ, че са прекратили обучението си в 
другото висше училище.
(3) Кандидатите, служители на МВР, за 
придобиване на ОКС „бакалавър“ в редовна 
форма на обучение прекратяват служебните 
или трудовите си правоотношения с ми-
нистерството и представят при записването 
документ, удостоверяващ това обстоятелство.
Чл. 34. Кандидати за курсанти не се за-
писват за обучение в АМВР при:
1. отказ от подписване на договор или 
декларация по чл. 33, ал. 1;
2. непредставяне на удостоверителен до-
кумент по чл. 33, ал. 2 и 3.
Чл. 35. Учебната година за новоприетите 
курсанти за ОКС „бакалавър“ в редовна форма 
на обучение започва с въвеждаща подготовка.
Чл. 36. При записване кандидатите за 
задочно обучение, субсидирано от държа-
вата, представят документ за платена такса 
за обучение за първия семестър на учебната 
2017/2018 г.
Раздел II
Класиране и записване за задочно обучение 
за придобиване на ОКС „магистър“
Чл. 37. (1) Кандидатите за студенти в за-
дочна форма на обучение, субсидирано от дър-
жавата, и студенти срещу заплащане по реда 
на чл. 21, ал. 3 ЗВО за придобиване на ОКС 
„магистър“ полагат конкурсен изпит – тест, 
за всяка избрана специалност.
(2) Тестовете се провеждат в сградата на 
ректората на АМВР в 8,30 ч. по специалности, 
както следва:
1. „Стратегическо ръководство и управле-
ние на сигурността и обществения ред“ – на 
17 юли 2017 г.
2. „Публична администрация“ – на 18 юли 
2017 г.
3. „Противодействие на престъпността и 
опазване на обществения ред“ – на 19 юли 
2017 г.
4. „Защита на националната сигурност“ – на 
20 юли 2017 г.
5. „Пожарна и аварийна безопасност“ – на 
21 юли 2017 г.
6. „Психологично подпомагане на оператив-
ноиздирвателната дейност“ – на 21 юли 2017 г.
Чл. 38. (1) Тестовете се провеждат по 
програми, съдържащи теми, определени от 
съответната комисия.
(2) Програмите по ал. 1 се публикуват в 
справочника на електронната страница на 
АМВР в интернет (www.academy.mvr.bg).
(3) В съответствие с темите по ал. 1 се 
разработват варианти на тестове с множество 
отговори.
(4) Кандидатите са длъжни да се явят на 
определеното място с документ за самоличност 
за съответния конкурсен изпит 30 минути 
по-рано от началния час.
(5) Кандидатите, незаплатили таксата за 
кандидатстване или явили се след обявяването 
на теста, не се допускат до изпита.
Чл. 39. (1) В деня на провеждане на кон-
курсните изпити по отделните специалности 
в присъствието на кандидатите чрез жребий 
се изтегля вариант на тест по съответната 
програма.
(2) След изтеглянето на вариант за тест 
достъпът до изпитните зали се преустановява 
за кандидати и лица, които не са в състава 
на комисиите по чл. 6, ал. 1, т. 1, т. 2, букви 
„д“ и „е“.
(3) Продължителността на конкурсните 
изпити е един астрономически час считано 
от часа на обявяването на теста в съответ-
ната зала.
(4) При спешна нужда кандидатът може 
да напусне изпитната зала до десет минути 
в присъствието на квестор.
(5) Кандидатите нямат право да ползват 
мобилни телефони, електронни, електро-
магнитни устройства и/или други помощни 
средства по време на изпита.
(6) Тест на хартиен носител се попълва с 
писалка или химикалка, пишеща синьо.
(7) При доказано преписване или опит за 
преписване, подсказване, както и при нару-
шаване анонимността на изпита, той се ану-
лира, като причината се посочва в изпитния 
протокол.
(8) При завършване на изпита всеки канди-
дат поставя в малък плик листчето с личните 
си данни и го запечатва. Писмената работа 
се предава на главния квестор, който в при-
съствието на кандидата поставя малкия плик 
и изпитния тест в голям плик, запечатва го, 
отбелязва в протокола часа на предаването на 
работата и връща документа за самоличност на 
кандидата, представен в началото на изпита.
(9) Отказалите се кандидати предоставят на 
комисията изпитния комплект, като написват 
собственоръчно желанието си и се подписват 
върху него. Квесторите отбелязват върху плика 
на отказалите „отказал се“ и го отразяват в 
изпитния протокол.
(10) След завършване на определеното време 
комисията от квестори събира всички тестове 
независимо до какво ниво са попълнени.
(11) Оценяването на изпитните работи се 
извършва с точност до 0,1.
(12) При електронен тест, след неговото 
отваряне, системата отчита предварително 
зададеното време.
(13) Електронният тест приключва:
1. по желание на кандидата;
2. автоматично след изтичане на един час.
(14) Електронният тест се анулира при опит 
за стартиране на друго приложение, различно 
от това на теста.
(15) Резултатите от електронния тест се 
отчитат на компютъра непосредствено след 
приключването му.